Nathanael West

Nathanael West (født Nathan Wallenstein Weinstein 17. oktober 1903, død 22. desember 1940) var en amerikansk forfatter som vokste opp i New York City. 

Romanene Miss Lonelyhearts (1933; norsk Frøken hjertesukk, 1965), om en New York-journalist som redigerer en «Klara Klok»-spalte, og The Day of the Locust (1939; filmatisert 1975), om en kunstner i Hollywood, er de mest kjente verkene hans. Sammen med The Dream Life of Balso Snell (1931) og A Cool Million (1934), et satirisk angrep på amerikansk materialisme, er dette den samlede produksjonen til West. 

Nathanael West arbeidet også som filmmanusforfatter i Hollywood. Selv om han etter han døde er blitt regnet som en av de mest særpregede forfatterne i mellomkrigstideb, ble han ikke lagt særlig merke til i sin samtid.

Referanser

Kilder

Eksterne lenker 
 
 

Forfattere fra USA
Personer fra New York City